open-index/open-wikipedia-markdown huggingface dataset:
ჰარი ე. სლოუნი

**ჰარი ე. სლოუნი** (; დ. 8 მარტი, 1950) — ამერიკელი ბეზნესმენი. სლოუნი კომპანია Global Eagle Acquisition-ის თავმჯდომარე და აღმასრულებელი დირექტორია 2011 წლიდან. იგი, აგრეთვე იყო კომპანია ZeniMax Media-ის დირექტორთა საბჭოს წევრი
.

2005-2009 წლებში სლოუნი იყო Metro-Goldwyn-Mayer-ის თავმჯდომარე და აღმასრულებელი დირექტორი.

## რესურსები ინტერნეტში
* 
* http://articles.latimes.com/2007/mar/04/business/fi-sloan4/3 

## სქოლიო
კატეგორია:ამერიკელი ებრაელები
კატეგორია:დაბადებული 8 მარტი
კატეგორია:დაბადებული 1950
კატეგორია:ცოცხალი ადამიანები
მანასი (მრავალმნიშვნელოვანი)

საკუთარი სახელი **მანასი** შეიძლება აღნიშნავდეს:
* მანასი — ყირგიზი ხალხის გმირული ეპოსი
* მანასი — მდინარე ბჰუტანსა და ინდოეთში.
* მანასი — ეროვნული პარკი ინდოეთში.
* მანასი — რაიონი ყირგიზეთში.
* მანასი — სოფელი ყირგიზეთში, თალასის ოლქში, თალასის რაიონში.
* მანასი — სოფელი ყირგიზეთში, თალასის ოლქში, მანასის რაიონში.

კატეგორია:მრავალმნიშვნელოვანი გვერდები გვარის შემცველი სიებით
ბაიაპის ზოოპარკი

**ბაიაპის ზოოპარკი** — ზოოპარკი  პრეი-ვენგის პროვინციაში, კამჩაი-მეარის რაიონში, კამბოჯა. დაარსდა 1995 წელს, სენატორ ნჰიმ ვანდას მიერ, რომელმაც 2014 წელს მიისაკუთრა კამპოტის ზოოპარკი ქალაქ კამპოტში.

2010-2011 წლების წყალდიდობების შედეგად, ბაიაპის ზოოპარკი განადგურდა, მაგრამ იგი განაახლეს და კვლავ გახსნეს.

## სქოლიო
კატეგორია:კამბოჯის ზოოპარკები
Arx Fatalis

**Arx Fatalis** — პირველი პირის როლური ვიდეო თამაში შემუშავებული ფრანგული კომპანია Arkane Studios მიერ, რომელიც მდებარეობს ლიონში. თამაში გამოვიდა 2002 წლის ნოემბერს Xbox-სა და Microsoft Windows-ისთვის და ითვლება Ultima Underworld-ის ჭეშმარიტ მემკვიდრედ.

2011 წელს კომპანია ZeniMax-მა, რომლის ქვედანაყოფს წარმოადგენს Arkane Studios, გახსნა თამაშის ღია კოდები GPLv3-ის ლიცენზის ქვეშ.

Arx Fatalis-მა მიიღო დადებითი შეფასება კრიტიკოსების მხრიდან. GameRankings-ზე PC ვერსია ფლობს 100%-დან  80% , ხოლო  Xbox-ვერსია - 100%-დან 72.61%. რაც შეეხება Metacritic, PC ვერსია ფლობს 100 დან 77, ხოლო Xbox ვერსია - 100-დან 71.

## რესურსები ინტერნეტში
*
**Arx Fatalis*   Arkane Studios-ზე
*Arx Libertatis - A cross-platform, open source port of *Arx Fatalis*
*Arx - 'End Of Sun' - Fan made prequel using the Doom 3 engine.

## სქოლიო
კატეგორია:Arkane Studios თამაშები
კატეგორია:2002 წლის ვიდეო თამაშები
კატეგორია:როლური ვიდეო თამაშები
კატეგორია:Windows-ის თამაშები
კატეგორია:Xbox-ის თამაშები
ილქერ ქალელი

**ილქერ ქალელი** (დ. 11 მაისი, 1984, სტამბოლი) — თურქი მსახიობი.

## ბიოგრაფია 
დაამთავრა სტამბოლის კულტურისა და მსახიობთა უნივერსიტეტი, ასევე დრამისა და მუსიკის აკადემია ლონდონში (LAMDA).

თამაშობდა სერიალებში „დასასრული“ (), „დაკარგული ქალაქი“ () და „დაკარგული“ (). ამ დროისთვის თამაშობს სერიალ „ფოირაზ ქარაელში“ (), სადაც მთავარი როლის შემსრულებელია.

## სერიალები 
* "ფოირაზ ქარაელი"(Poyraz Karayel) - როლი: ფოირაზ ქარაელი - რეჟისორი: ჩაგრი ვილა ლოსტუვალი - 2015 წლიდან
* "დაკარგული"(Kayıp) - როლი: ფაიკ შაშმაზი - რეჟისორი: ზეინეფ გუნაჰ თანი - 2013
* "დაკარგული ქალაქი"(Kayıp Şehir) - როლი: ირფანი - რეჟისორი: ჯევდეთ მერჯანი - 2012
* "დასასრული"(Son) - რეჟისორი: ულუჩ ბაირაქთარი - 2012

##  ფილმები 
* "სილსილე" (Silsile) - რეჟისორი: ოზან აჩიქთანი - 2014

## სქოლიო 
კატეგორია:თურქი მსახიობები
კატეგორია:დაბადებული 1983
კატეგორია:დაბადებული 11 მაისი
კატეგორია:ცოცხალი ადამიანები
Dark Messiah of Might and Magic

***Dark Messiah of Might and Magic*** — პირველი პირის მოქმედებითი ვიდეო თამაში შექმნილი Arkane Studios-სა და Floodgate Entertainment მიერ, ხოლო Kuju Entertainment-მა შეიმუშავა მრავალმოთამაშიანი რეჟიმი. მოთამაშე აკონტროლებს პერსონაჟს სახელწოდებით სარეფს - ოსტატ ფერინგის მოსწავლეს, რომელსაც აგზავნიან ექპედიციასთან ერთად, რათა მოძებნოს მაგიური არტეფაქტი ცნობილი, როგორც "აჩრდილების თავის ქალა".

Dark Messiah of Might and Magic გამოსული იქნა  2006 წლის 24 ოქტომბერს PC-სთვის, ხოლო მოგვიანებით, 2008 წლის 12 თებერვალს გამოვიდა თამაშის განახლებული ვერსია სახელწოდებით *Dark Messiah of Might and Magic: Elements* Xbox 360-სთვის. მასში დამატებული არის ახალი დონეები ერთმოათამშიან რეჟიმში დამაშის დროს, ერთმოთამაშიანი რეჟიმის განახლებული ვერსია და ასევე გამოსწორებული სხვადასხვა შეცდომები.

## რესურსები ინტერნეტში
* ოფიციალური საიტი
* *Dark Messiah of Might and Magic*  GameRankings-ზე
* *Dark Messiah of Might and Magic*  Metacritic-ზე

## სქოლიო
კატეგორია:2006 წლის ვიდეო თამაშები
კატეგორია:პირველი პირის შუტერი თამაშები
კატეგორია:Might and Magic
კატეგორია:Source-ის თამაშები
კატეგორია:სტელსი ვიდეო თამაშები
კატეგორია:ვიდეო თამაშები ცენზურის ქვეშ
კატეგორია:Ubisoft-ის თამაშები
კატეგორია:ვიდეო თამაშების სპინოფები
კატეგორია:ვიდეო თამაშები შემუშავებული საფრანგეთში
კატეგორია:Xbox 360-ის თამაშები
კატეგორია:ვიდეო თამაშები შემუშავებული გაერთიანებულ სამეფოში
კატეგორია:Windows-ის თამაშები
კატეგორია:ვიდეო თამაშების სახეობები
კატეგორია:ერთმოთამაშიანი და მრავალმოთამაშიანი ვიდეო თამაშები
კატეგორია:Arkane Studios თამაშები
ალვინოპოლისი

**ალვინოპოლისი** () — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 620 მეტრზე. მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ იტაბირის შემადგენლობაში.

2010 წლის მონაცემებით, მოსახლეობა 15 261 ადამიანს შეადგენდა, მოსახლეობის სიმჭიდროვე 25,46 კმ²-ზე. ფართობი 599 443 კმ²-ია.

## იხილეთ აგრეთვე
* მინას-ჟერაისი
* ბრაზილიის შტატები

კატეგორია:მინას-ჟერაისის შტატის მუნიციპალიტეტები
ბადრი ბეგალიშვილი (უმცროსი)

**ბადრი  ბაადურის ძე  ბეგალიშვილი** (დ. 12 სექტემბერი, 1973) — ქართველი მსახიობი.

## ბიოგრაფია
დაიბადა 1973 წლის 12 სექტემბერს საქართველოს სახალხო არტისტის ბადრი ბეგალიშვილის და საქართველოს დამსახურებული არტისტის იზა ბოჭოიძის ოჯახში. დაამთავრა ქალაქ თბილისის 22-ე საშუალო სკოლა

1994 წელს დაამთავრა შოთა რუსთაველის სახელობის თეატრისა და კინოს სახელმწიფო უნივერსიტეტის სამსახიობო ფაკულტეტი.

1992  წლიდან თბილისის მუსიკისა და დრამის სახელმწიფო თეატრის მსახიობია. ნამუშევარი აქვს ისეთ რეჟისორებთან როგორებიც არიან  ნუგზარ გაჩავა, ანდრო ენუქიძე, გიგა ლორთქიფანიძე,  დავით მღებრიშვილი,  დავით დოიაშვილი,  დავით საყვარელიძე და ა. შ.  ქართველი მსახიობების  ზურაბ და  ალეკო ბეგალიშვილების უმცროსი ძმა, მსახიობ ჭიჭიკო ბეგალიშვილის შვილიშვილი.

2018 წელს მსახიობმა საქართველო დატოვა 

## ნათამაშები როლები
### თეატრალური ინსტიტუტი
* „კუკარაჩა“ (მურტალო)   რეჟ.  ანდრო  ენუქიძე 
* „ტარტიუფი“ (ტარტიუფი)    რეჟ. გიორგი ანთაძე

### თავისუფალი თეატრი 
*„ვარიაციები პატრიოტულ თემაზე“   (ძმა)    რეჟ. დავით დოიაშვილი

### სოხუმის დრამატული თეატრი
* „ნავიგატორი“ (როსტომი)   რეჟ. დავით საყვარელიძე

### თბილისის მუსიკისა და დრამის სახელმწიფო თეატრი
* „მაკბეტი“ (მაკდაფი)    რეჟ. დავით დოიაშვილი 
* „რომეო და ჯულიეტა“ (ლორენცო)    რეჟ. დავით მღებრიშვილი
* „ქალაქი ალყაში“ (ჭირი)    რეჟ. დ. დოიაშვილი
* „გაყრა“  (მიკირტუმ გასპარიჩ ტრდატოვი)     რეჟ.  დავით დოიაშვილი
*„ვერის უბნის მელოდიები“ (გეორქ გეორქოვი)    სცენური ვერსიის ავტორი  დავით დოიაშვილი
*„მერი პოპინსი“   (ედუარდი)    რეჟისორები დავით დოიაშვილი, გურანდა იაშვილი
*„სირანო დე ბერჟერაკი“  (მონფლერი, კარბონ დე კასტელ ჟალუ)  რეჟ.დავით დოიაშვილი
* „შუა ზაფხულის ღამის სიზმარი“ ( კოჭა/პარამოსი)     რეჟ. დავით დოიაშვილი

### სერიალები
*„ტიფლისი“ (იაგო)
## მიღწეული წარმატებები 
1995–1996 წლის აღიარეს სეზონის საუკეთესო მსახიობ მამაკაცად ახალგაზრდებს შორის. 
## რესურსები ინტერნეტში
* ბადრი ბეგალიშვილი სპექტაკლის დროს
* ბადრი ბეგალიშვილის ძმის, ალეკო ბეგალიშვილის ინტერვიუ
* მსახიობი მუსიკალური თეატრის საიტზე 

## სქოლიო
კატეგორია:დაბადებული 12 სექტემბერი 
კატეგორია:დაბადებული 1973
კატეგორია:ქართველი მსახიობები
ბადრი
ვასკივკა

**ვასკივკა** () — სოფელი უკრაინაში. მდებარეობს პოლტავის ოლქის ჰლობინეს რაიონში. 2013 წელს სოფლის მოსახლეობა 61 კაცს შეადგენდა.

## რესურსები ინტერნეტში
* სოფლის ამინდი

კატეგორია:ჰლობინეს რაიონის სოფლები
არალი (მრავალმნიშვნელოვანი)

საკუთარი სახელი **არალი** შეიძლება აღნიშნავდეს:
* არალი — ტბა ყაზახეთსა და უზბეკეთში.
* არალი — სოფელი საქართველოში, სამცხე-ჯავახეთის მხარეში, ადიგენის მუნიციპალიტეტში.
* არალი — სოფელი ყირგიზეთში, თალასის ოლქში, თალასის რაიონში.
* არალი — სოფელი ყირგიზეთში, თალასის ოლქში, მანასის რაიონში.

კატეგორია:მრავალმნიშვნელოვანი გვერდები გვარის შემცველი სიებით
ჰულიაიპოლეს რაიონი

**ჰულიაიპოლეს რაიონი** () — რაიონი უკრაინაში, ზაპორიჟიის ოლქში. მისი ფართობია 1 300 კმ². 2015 წლის აღწერის მონაცემებით რაიონის მოსახლეობა 27 224 ადამიანს შეადგენდა, ხოლო სიმჭიდროვე 22 კაცს კმ²-ზე. ჰულიაიპოლეს რაიონის ადმინისტრაციული ცენტრია ქალაქი ჰულიაიპოლე.

## იხილეთ აგრეთვე
* უკრაინის ადმინისტრაციული დაყოფა
* უკრაინის რაიონები

## სქოლიო
კატეგორია:ზაპორიჟიის ოლქის რაიონები
ისა მუსტაფა

**ისა მუსტაფა** (დ. 15 მაისი, 1951) — კოსოვოელი პოლიტიკოსი. 2014 წლის 9 დეკემბრიდან პრემიერ-მინისტრი.

დაამთავრა კოსოვოს უნივერსიტეტის ეკონომიკის ფაკულტეტი. ისა მუსტაფა არის  კოსოვოს დემოკრატიული ალიანსის თავმჯდომარე. 2007 წლის დეკემბრიდან 2013 წლის დეკემბერამდე იყო პრიშტინის მერი, 2014 წლიდან კი პრემიერ-მინისტრი.

## რესურსები ინტერნეტში
* ოფიციალური ვებგვერდი 
* პრემიერ-მინისტრის ოფისის ოფიციალური ვებგვერდი 

კატეგორია:კოსოვოს პრემიერ-მინისტრები
კატეგორია:დაბადებული 1951
კატეგორია:დაბადებული 15 მაისი
კატეგორია:ცოცხალი ადამიანები
ანდორის ეროვნული საფეხბურთო ნაკრები

**ანდორის ეროვნული საფეხბურთო ნაკრები** () წარმოადგენს ანდორას საერთაშორისო ტურნირებზე და შეხვედრებზე ფეხბურთში. ნაკრების კონტროლს და ხელმძღვანელობას ახორციელებს ანდორის ფეხბურთის ფედერაცია.

## ფორმა
2008 წლიდან ანდორას ნაკრების ფორმას კერავს გერმანული ფირმა Macronი.

## მიღწევები
### მსოფლიოს ჩემპიონატზე
### ევროპის ჩემპიონატზე
## ამჟამინდელი შემადგენლობა
შემადგნლობა მოცემულია 2015 წლის 12 ოქტომბერს სენტ კიტსი და ნევისის ეროვნული ნაკრების წინააღმდეგ გამართული მატჩის მიხედვით.

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

## რეკორდები 
### ყველაზე მეტი მატჩი 
### ბომბარდირები
## მწვრთნელები
*  ისიდრე კოდინა (1996)
*  მანუელ მილუირი (1997–1999)
*  დავიდ როდრიგო (1999–2009)
*  კოლდო (2010–)

## რესურსები ინტერნეტში 
* ანდორას კუნძულების ფეხბურთის ფედერაციის საიტი

კატეგორია:ევროპის ეროვნული საფეხბურთო ნაკრებები
კატეგორია:ანდორის ეროვნული სპორტული ნაკრებები
კატეგორია:ანდორის ფეხბურთი
ბიორგოულფურ თორ ბიორგოულფსონი

**ბიორგოულფურ თორ ბიორგოულფსონი** ასევე, ცნობილი როგორც **თორ ბიორგოულფსონი** ან **ბიოგი**  (დ. 19 მარტი, 1967)  — ისლანდიელი ბიზნესმენი და მეწარმე. ჟურნალ Forbes-ის მიხედვით „პირველი ისლანდიელი მილიარდერი“. დაიბადა და გაიზარდა ქალაქ რეიკიავიკში ბიორგოლფურ გუდმუნდსონის ოჯახში. სწავლობდა ნიუ-იორკის უნივერსიტეტში. ჰყავს მეუღლე ქრისთინ ოლაფსდოტირი და სამი შვილი. ამჟამად ცხოვრობს ლონდონში. 

## ლიტერატურა
*Armann Thorvaldsson, Frozen Assets: How I Lived Iceland's Boom and Bust (Chichester: Wiley, 2009), pp. 64-65.

კატეგორია:დაბადებული 19 მარტი
კატეგორია:დაბადებული 1967
კატეგორია:ისლანდიელი ბიზნესმენები
კატეგორია:ცოცხალი ადამიანები
Transair Georgia-ს თვითმფრინავის ჩამოგდება

1993 წლის სექტემბერში, სოხუმის მახლობლად, სამი ტუპოლევის გამოშვების ავიალაინერი რომელიც ეკუთვნოდა Transair Georgia-ს ჩამოგდებულ იქნა აფხაზი სეპარატისტების მიერ გაშვებული საჰაერო რაკეტების მოხვედრის შედეგად. საერთო ჯამში დაღუპულთა რიცხვმა 136-ს მიაღწია

## 21 სექტემბერი
Tu-134 ტიპის თვითმფრინავს, რომელიც სოჭიდან მიფრინავდა სოხუმის ბაბუშარის საერთაშორისო აეროპორტის მიმართულებით და რომელსაც გადაჰყავდა მშვიდობიანი მოქალაქეები, სოხუმის მახლობლად მოხვდა რუსებისა და აფხაზი სეპარატისტების მიერ გაშვებული მიწა-ჰაერის ტიპის რაკეტა. თვითმფრინავი ჩაეშვა შავ ზღვაში. დაიღუპა ბორტზე მყოფი 22 მგზავრი და ეკიპაჟის ხუთივე წევრი.

## 22 სექტემბერი
თბილისიდან სოხუმისაკენ მფრენი Tu-154 ტიპის თვითმფრინავი, რომელსაც გადაჰყავდა ქართველი მოხალისეები, რუსი სამხედროებისა და აფხაზი სეპარატისტების მიერ გაშვებული რაკეტის მოხვედრის შედეგად აფეთქდა სოხუმის აეროპორტში დაჯდომისას, ასაფრენ ბილიკზე. ბორტზე იმყოფებოდა 132 ადამიანი, რომელთაგანაც დაიღუპა 108 მათგანი.

## 23 სექტემბერი
ერთ-ერთ თვითმფრინავს, რომელიც უნდა აფრენილიყო ბაბუშარას აეროპორტიდან, მგზავრთა ჩასხდომის პროცესში აფხაზმა სეპარატისტებმა საარტილერიო დანადგარიდან ესროლეს რაკეტა. ავიალაინერს გაუჩნდა ცეცხლი და დაიწვა. დაიღუპა ეკიპაჟის 1 წევრი.

## სქოლიო
კატეგორია:აფხაზეთის ისტორია
ისლანდიელების საგები

**ისლანდიელების საგები** (ისლანდიური: Íslendingasögur) — X-XI საუკუნეების ისლანდიის ისტორიულ ნაწარმოებ საგათა კრებული. ისლანდიური ლიტერატურის უმნიშვნელოვანესი ნაწილი. მსგავსი ფენომენი XIII-XIV საუკუნეებშიც გაგრძელდა. უმრავლესი საგების ავტორები უცნობია. ერთადერთი, მხოლოდ სნორი სტურლუსონია მიჩნეული „ეგილის საგას“ ავტორად, თუმცა მისი ავტორობის საკითხი დღესაც ბუნდოვანია.

## ლიტერატურა
*Arnold, Martin (2003). The Post-Classical Icelandic Family Saga. Lampeter: Edwin Mellen Press
*Karlsson, Gunnar (2000). The History of Iceland. Minneapolis: University of Minnesota Press
*Liestol, Knut (1930). The Origin of the Icelandic Family Sagas. Cambridge MA: Harvard University Press

კატეგორია:შუა საუკუნეების ლიტერატურა
კატეგორია:ისლანდიური ლიტერატურა
ბელა-ვისტა-დი-მინასი

**ბელა-ვისტა-დი-მინასი** () — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 690 მეტრზე. მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ იტაბირის შემადგენლობაში.

2010 წლის მონაცემებით, მოსახლეობა 10 004 ადამიანს შეადგენდა, მოსახლეობის სიმჭიდროვე 91,66 კმ²-ზე. ფართობი 109 143 კმ²-ია.

## იხილეთ აგრეთვე
* მინას-ჟერაისი
* ბრაზილიის შტატები

კატეგორია:მინას-ჟერაისის შტატის მუნიციპალიტეტები
კამო ჰოვანისიანი

**კამო ჰოვანისიანი** (; დ. 5 ოქტომბერი, 1992, ერევანი, სომხეთი) — სომეხი ფეხბურთელი, პოზიციით ნახევარმცველი, რომელიც თამაშობს ერევნის „პიუნიკის“ შემადგენლობაში და არის სომხეთის ეროვნული ნაკრების წევრი.

## ადრეული წლები 
კამო ჰოვანისიანი დაიბადა 1992 წლის 5 ოქტომბერს, ერევანში. მისი მშობლელი იყვნენ არტაშეს და გაიანე ჰოვანისიანები. კამო ექვსი წლის იყო, როცა ფეხბურთის თამაში დაიწყო. ის დადიოდა საფეხბურთო სკოლა შენგავიტში. შენგავიტის არჩევის მთავარი მიზეზი იყო ის, რომ სკოლა მდებარეობდა მის სახლთან ახლოს. მშობლები არ იყვნენ წინააღმდეგნი, რომ კამო ფეხბურთელი გამხდარიყო. კამოს უმცროსი ძმა, ჰოვჰანესი მიჰყვებოდა ძმის გზას და აგრეთვე შენგავიტში დადიოდა. კამო ორი წლის შემდეგ შევიდა „პიუნიკის“ საფეხბურთო აკადემიაში.

## საკლუბო კარიერა 
2008-2009 წლების სეზონში ჰოვანისიანი თამაშობდა საფეხბურთო კლუბ „პატანში“, რომელიც ძირითადად დაკომპლექტებული იყო სომხეთის 17 წლამდელთა ნაკრების ფეხბურთელებით. 2009 წელს კამო „პიუნიკში“ დაბრუნდა. ძირითადად, ის თამაშობდა „პიუნიკის“ მეორე გუნდში, რომელიც სომხეთის პირველ ლიგაში გამოდიოდა. ამავე წელს, მან კონტრაქტი „პიუნიკის“ პირველ გუნდთან გააფორმა. მალევე შედგა მისი დებიუტი, 7 აპრილს, სომხეთის თასის მეოთხედფინალურ მატჩში. ოთხი დღის შემდეგ, კამომ ითამაშა სომხეთის პრემიერლიგაშიც. ორივე მატჩში „პიუნიკმა“ გამარჯვება მოიპოვა. 2011 წლის 12 ივლისს შედგა მისი დებიუტი ჩემპიონთა ლიგაზე, პლზენის „ვიქტორიას“ წინააღმდეგ, რომელშიც პიუნიკი 0:4 დამარცხდა. დღემდე, კამო ჰოვანისიანს „პიუნიკში“ 135 მატჩი აქვს ჩატარებული და 24 გოლი გატანილი.

## სანაკრებო კარიერა 
2009 წელს კამო ჰოვანისიანი გამოიძახეს სომხეთის 17 წლამდელთა ნაკრებში, სადაც სამი თამაში ჩაატარა. ამავე წელს, ის 19 წლამდელთა ნაკრებშიც გამოიძახეს, სადაც 2011 წლამდე ხუთი მატჩი ჩაატარა. კამომ 2011-2012 წლებში 21 წლამდელთა ნაკრებში შვიდი მატჩი ერთი გოლის გატანაც მოახერხა. 2012 წლის 28 თებერვალს შედგა მისი დებიუტი ეროვნულ ნაკრებში, ამხანაგურ შეხვედრაში სერბეთის ნაკრების წინააღმდეგ. დღემდე, მას 22 მატჩი აქვს ჩატარებული, მაგრამ გოლი ჯერ არ გაუტანია.

## ტიტულები 
### კლუბი 
**სომხეთის საფეხბურთო პრემიერლიგა**
* 15px გამარჯვებული (3) — 2009, 2010, 2014-2015
* 15px მე-2 ადგილოსანი (1) — 2011

**სომხეთის თასი**
* ფაილი:Cup Winner.png გამარჯვებული (5) — 2009, 2010 2012-2013, 2013-2014, 2014-2015

**სომხეთის სუპერთასი**
* ფაილი:Cup Winner.png გამარჯვებული (3) — 2010, 2011, 2015
* ფაილი:Cup Finalist.png ფინალისტი (2) — 2009, 2014

## რესურსები ინტერნეტში 
* Kamo Hovhannisyan at National-Football-Teams.com
* Profile at ffa
* Kamo Hovhannisyan profile at Soccerway
* footballdatabase.eu

## სქოლიო 
კატეგორია:პიუნიკის ფეხბურთელები
კატეგორია:სომეხი ფეხბურთელები
კატეგორია:დაბადებული 1992
კატეგორია:დაბადებული 5 ოქტომბერი
კატეგორია:ცოცხალი ადამიანები
კატეგორია:ერევანში დაბადებულები
ფერღანის ხეობა

thumb|400პქ|ფერღანის ხეობის რუსულენოვანი რუკა
**ფერღანას ხეობა** (, ; , , ) — მთათაშორისი ღრმული შუა აზიის მთებში. მდებარეობს შუა აზიის სამი ქვეყნის: უზბეკეთის, ყირგიზეთისა და ტაჯიკეთის ტერიტორიაზე. ფართობი 22 ათასი კმ², მოსაზღვრე მთებიანად დაახლოებით 80 ათასი კმ², სიგრძე 300 კმ, სიგანე 170 კმ-მდე. ფერღანის ხეობა ქედებითაა ჩაკეტილი: ჩრდილო-დასავლეთით — ქურამისა და ჩათყალის ქედებია, ჩრდილო-აღმოსავლეთით — ფერღანის ქედი, სამხრეთით — თურქესტანისა და ალაის ქედები. მხოლოდ დასავლეთით გააჩნია ვიწრო გასასვლელი ამჟამად არსებული ყაირაყუმის წყალსაცავის სახით. ხეობის ცენტრალურ ნაწილში საშუალო ტემპერატურა ივნისის თვეში — +23ºС-დან +28ºС-მდე, მაქსიმალური ტემპერატურა — 43ºС; ხეობის დასავლეთ ნაწილში საშუალო ტემპერატურა იანვრის თვეში -0,9ºС, აღმოსავლეთ ნაწილში -2,5ºС. 

ფერღანის ხეობის დასავლეთი ნაწილი მდებარეობს ზღვის დონიდან 300-400 მეტრზე, ხოლო აღმოსავლეთი ნაწილი ამაღლებულია და აღწევს 900-1000 მეტრს. ხეობის უმთავრესი მდინარეა სირდარია, რომელიც წარმოიქმნება მდინარეების ნარინისა და ყარადარიის შეერთების შედეგად.

ხეობის ფლორა ძალიან ღარიბია. გვხვდება ძირითადად გრძელყურა ზღარბი, შუააზიური კუ, იშვიათად მგელი, მელა, გარეული ღორი, მაჩვი, მაჩვზღარბასებრნი. ფრინველებიდან აღსანიშნავია არწივი, ოფოფი. ასევე ღარიბია მცენარეთა სამყაროც. 

ხეობა შუა აზიაში ერთ-ერთი მჭიდროდ დასახლებული ადგილია. ხეობაში ცხვრობენ უზბეკები, ყირგიზები და ტაჯიკები.

ეკონომიკის ძირითადი დარგია სოფლის მეურნეობა. 

## საინტერესო ფაქტები 
ფერღანის ხეობა გამორჩეულია შუა აზიაში აბრეშუმის წარმოების ათას ხუთას წლიანი ისტორიით.

## ლიტერატურა
* Абашин С. Н. Население Ферганской долины (К становлению этнографической номенклатуры в конце XIX — начале ХХ века)//Ферганская долина: Этничность, этнические процессы, этнические конфликты. — М., 2004

კატეგორია:უზბეკეთის ხეობები
კატეგორია:ყირგიზეთის ხეობები
კატეგორია:ტაჯიკეთის ხეობები
ესქიშეჰირსფორი (საფეხბურთო კლუბი)

**საფეხბურთო კლუბი ესქიშეჰირსფორი** () — თურქული საფეხბურთო კლუბი ქალაქ ესქიშეჰირში. დაარსდა 1986 წლის 19 ივნისს, ასპარეზობს თურქეთის სუპერლიგაში.

## ტიტულები 
***სუპერლიგა**
****მეორე ადგილი (3):** 1968–69, 1969–70, 1971–72

***თურქეთის თასი**
****გამარჯვებული (1):** 1970–71
****ფინალისტი (3):** 1969–70, 1986–87, 2013–14

***თურქეთის სუპერთასი**
****გამარჯვებული (1):** 1970–71

***ბალკანეთის თასი:**
****ფინალისტი (1):** 1975

## ევროტურნირებზე 
### European participations 
კატეგორია:თურქეთის საფეხბურთო კლუბები
ორბიტა

ს ორბიტა დედამიწის თავზე]]

**ორბიტა** — ობიექტის გრავიტაციულად გამრუდებული ბილიკი სივრცის წერტილის გარშემო, მაგალითად, პლანეტის ორბიტა ვარსკვლავური სისტემის გარშემო, როგორიცაა მზის სისტემა. პლანეტის ორბიტები, ძირითადად, ელიფსურია.

ორბიტალური მოძრაობის მექანიზმის დღევანდელი წარმოდგენა დაფუძნებულია ალბერტ აინშტაინის ფარდობითობის ზოგად თეორიაზე, რომლის მიხედვითაც გრავიტაცია დრო-სივრცეს ამრუდებს. გამოთვლების გასამარტივებლად იყენებენ პლანეტების მოძრაობის კეპლერის კანონების უნივერსალურ ძალაზე დაფუძნებული თეორიის მიახლოებას ფარდობითობასთან.

## სქოლიო
კატეგორია:ორბიტა
სან-მარინოს ეროვნული საფეხბურთო ნაკრები

**სან-მარინოს ეროვნული საფეხბურთო ნაკრები** () წარმოადგენს სან-მარინოს საერთაშორისო ტურნირებზე და შეხვედრებზე ფეხბურთში. ნაკრების კონტროლს და ხელმძღვანელობას ახორციელებს სან-მარინოს ფეხბურთის ფედერაცია.

## მიღწევები
### მსოფლიოს ჩემპიონატზე
### ევროპის ჩემპიონატზე
## მწვრთნელები
|}

## ამჟამინდელი შემადგენლობა
შემადგნლობა მოცემულია 2015 წლის 12 ოქტომბერს სლოვენიის ეროვნული საფეხბურთო ნაკრების წინააღმდეგ გამართული მატჩის მიხედვით.

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

## რეკორდები 
### ყველაზე მეტი მატჩი 
### ყველა გოლი
## რესურსები ინტერნეტში 
* სან-მარინოს კუნძულების ფეხბურთის ფედერაციის საიტი

კატეგორია:ევროპის ეროვნული საფეხბურთო ნაკრებები
კატეგორია:სან-მარინოს ეროვნული სპორტული ნაკრებები
კატეგორია:სან-მარინოს ფეხბურთი
იოუჰანეს სვეინსონ კიარვალი

**იოუჰანეს სვეინსონ კიარვალი** (; დ. 15 ოქტომბერი, 1885 – გ. 13 აპრილი, 1972) — ისლანდიელი მხატვარი. მიჩნეულია ისლანდიის ერთ-ერთ მნიშვნელოვან და ყველაზე გამოჩენილ მხატვრად. დაიბადა და იზრდებოდა გაჭირვებაში. იგი იშვილეს ახალგაზრდა ასაკში. თავს თევზაობით ირჩენდა. თავისუფალ დროს კი ხატვაში ატარებდა. 27 წლის ასაკში ჩაირიცხა და სწავლობდა დანიურ სამეფო სამხატვრო აკადემიაში. ეუფლებოდა იმპრესიონიზმის, ექსპრესიონიზმის და კუბიზმის მიმართულებებს. 1958 წელს დაჯილდოვდა „პრინც ევგენის მედლით“ შვედეთის მეფის მიერ. იგი გამოსახულია 2000 ისლანდიურ კრონაზე.

## ლიტერატურა
*Johannes S. Kjarval Kjarval í Listasafni Islands 1885-1985 : Október 1985-Apríl 1986. 181 pages National Gallery, 1985 OCLC 493564255

## სქოლიო
კატეგორია:დაბადებული 1885
კატეგორია:გარდაცვლილი 1972
კატეგორია:ისლანდიელი მხატვრები
კატეგორია:მხატვრები ანბანის მიხედვით
ბელუ-ვალი

**ბელუ-ვალი** () — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 797 მეტრზე. მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ იტაგუარის შემადგენლობაში.

2010 წლის მონაცემებით, მოსახლეობა 7 536 ადამიანს შეადგენდა, მოსახლეობის სიმჭიდროვე 20,59 კმ²-ზე. ფართობი 365 923 კმ²-ია.

## იხილეთ აგრეთვე
* მინას-ჟერაისი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები*

კატეგორია:მინას-ჟერაისის შტატის მუნიციპალიტეტები
მესაათე

**მესაათე** — რეჟისორ გიორგი მასხარაშვილის მიერ „Studio Sanguko“–ს 2011 წელს გადაღებული მხატვრული ფილმი. 

გახმაურებული მკვლელობების სერია, დაკავებული ბოროტმოქმედი, საბოლოო განაჩენის მოლოდინი - ეს არის დოკუმენტური ფილმის თემა, რომელზეც ირაკლი მუშაობს. რაც უფრო შორს მიდის კვლევა, მით უფრო მზაფრად იკვეთება საზოგადოების როლი სამყაროში უსამართლობის დამკვიდრებასა და თავისუფალი სულის განადგურებაში.

რეჟისორი ფილმის შესახებ: *რაც შეეხება “მესაათეს”, ის უფრო რთული ფილმია და ეხება თანამედროვე მსოფლიოს სხვადასხვა სოციუმში არსებულ მენტალურ პრობლემას. მენტალური პრობლემა ყველა ქვეყანაში არსებობს და მას ქმნის ხალხი. ისტებლიშმენტი ყოველთვის თამაშობს ხალხის მენტალობაზე, სოციუმი კი ყლაპავს მათ მიერ გადმოგდებულ პატარ-პატარა ანკესებს და ფილმის გმირები ხშირ შემთხვევაში ეწირებიან ამ თამაშებს.*

## როლებში 
*გიორგი ნაკაშიძე
*დათო გოცირიძე
*გიორგი მეგრელიშვილი
*გიორგი ტაბიძე
*გიორგი მასხარაშვილი
*ლევან ბერიკაშვილი
*ნინო წოწორია

## რესურსები ინტერნეტში 
* 
* 
* მესათე – სრული ფილმი
* მესაათე – ტრეილერი
* გიორგი მასხარაშვილი, "მესაათე"
* ბროდვეიდან მენტალურ პრობლემებამდე – გიორგი მასხარაშვილი 
* კინოკომისია – მესაათე 

## სქოლიო
კატეგორია:2011 წლის ქართული ფილმები
კატეგორია:გიორგი მასხარაშვილის ფილმები
კატეგორია:ქართულენოვანი ფილმები
კატეგორია:დეტექტიური ფილმები
კატეგორია:დრამატული ფილმები
გიორგი ნაკაშიძე

**გიორგი ნაკაშიძე** (დ. 23 ივლისი, 1971, თბილისი, საქართველოს სსრ, სსრკ) ― ქართველი თეატრისა და კინოს მსახიობი. საქართველოს კინემატოგრაფისტთა შემოქმედებითი კავშირის წევრი. მის კარიერაში ოცამდე ტელეროლია. განსაკუთრებით პოპულარული გახდა ზაზა ურუშაძის 2013 წლის ფილმით — „მანდარინები“, რომელშიც ჩეჩენი მებრძოლის, აჰმედის როლი შეასრულა.

2014 წელს გიორგი ნაკაშიძემ მიიღო მთავარი პრიზი საუკეთესო მსახიობი კაცისათვის ევრაზიის საერთაშორისო კინოფესტივალზე. მასთან ერთად პრიზები მიიღეს ფილმი „მანდარინების“ მონაწილე სხვა მსახიობებმაც (ლემბიტ ულფსაკი, მიხეილ მესხი, ელმო ნიუგანენი).

## ფილმოგრაფია
*1993: „ზღვარზე“  რეჟ. დიმიტრი (დიტო) ცინცაძე
* 1995:  „ატუ-ალაბა ოტელ კალიფორნია“ რეჟ. გიორგი (გიო) მგელაძე  
*1997:  „ოცნებების სასაფლაო“  რეჟ. გიორგი (გოგა) ხაინდრავა
* 2000:  „სამოთხე ჩვენი ქალაქის ქუჩებში“   რეჟ. გიორგი გაჩეჩილაძე
*2003:   „ჭერი ანუ დაუმთავრებელი ფილმის მასალა“   რეჟ. რეზო ესაძე
*2004: „Djen prischjol“ 
*2006: „გრაფიტი“  რეჟ. ვანო ბურდული 
*2006:  „რევერსი (უბრალოდ თამაში)“  (გიორგი)   რეჟ.  დიმიტრი (დიტო) ცინცაძე
*2008: „მედიატორი“  (დეტექტივი)     რეჟ.  დიმიტრი (დიტო) ცინცაძე
*2009: „თბილისური Love Story“ (ლადო)  რეჟ. ირაკლი ჩხიკვაძე
*2009: „ჯაყოს ხიზნები“ (ჯაყო)  რეჟ. დავით ჯანელიძე
* 2011: „მესაათე“  რეჟ. გიორგი მასხარაშვილი
* 2013: „ჩემი საბნის ნაკეცი“  რეჟ. ზაზა რუსაძე
* 2013: „მანდარინები“ (ახმედი)  რეჟ. ზაზა ურუშაძე 
### ტელესერიალები
*„მტვრის გემო“  (ზაზას მამა)  რეჟისორები დავით ჯანელიძე და მარინა კულუმბეგაშვილი
*„ქაღალდის ტყვია“  (ჩიჩო)   რეჟისორები   	ლევან თუთბერიძე,  მარინა კულუმბეგაშვილი
*„ჩემი ცოლის დაქალები“   რეჟისორები  	 გიორგი ლიფონავა,     თენგო მეგრელიშვილი,     მიშა მშვილდაძე,     ირაკლი საღინაძე

## ნათამაშები როლები
### თეატრალური ინსტიტუტის სცენა 
*ავქსენტი ცაგარელი „ხანუმა“	(კოტე)	რეჟ.  გიორგი (გოგი) მარგველაშვილი  
*პროსპერ მერიმე „კარმენი“ 	(ხოსე)	რეჟ. გიორგი სიხარულიძე
### რუსთაველის თეატრი
*ლაშა თაბუკაშვილის „მერე რა, რომ სველია, სველი იასამანი?!“ (გელა) რეჟ. რობერტ სტურუა
### თუმანიშვილის კინომსახიობთა თეატრი
*მიხეილ მარმარინოსი  „R+J ბედისწერა დაბნეულია, რომეო და ჯულიეტა  - მესამე მეხსიერება“  რეჟ.  მიხეილ მარმარინოსი 
* ლუიჯი პირანდელო „ავტორის მაძიებელი ექვსი პერსონაჟი“ 	(ვაჟიშვილი)	რეჟ. გიორგი (გოგი) მარგველაშვილი  
* ანტონ ჩეხოვი „ალუბლის ბაღი“  (პეტია ტროფიმოვი)    რეჟ. გიორგი (გოგი) მარგველაშვილი
* სემუელ ბეკეტი „გოდოს მოლოდინში“ (ესტრაგონი)   რეჟ. გიორგი აფხაზავა 
* უილიამ შექსპირი „ზაფხულის ღამის სიზმარი“ (დრუნჩა) რეჟ. მიხეილ თუმანიშვილი
*ტენესი უილიამსი „კამინო რეალი“
* „ორნი აქა, იქა. . .“ - მონადირე
*რიონესკუ აკუტაგავა „ცხოვრება იდიოტისა“ (მწერალი)  რეჟ. დავით დოიაშვლი
*ჰენრიკ იბსენი  „ხალხის მტერი“
*გურამ დოჩანაშვილი ჰარალეთი, ჰარალეთი (ჩემი ბუჭუტა ჩვენი ტერეზა) - შაშია კუტუბიძე    რეჟ. ნუგზარ ბაგრატიონი-გრუზინსკი

## ჯილდოები, პრემიები და პრიზები
*2014: ევრაზიის საერთაშორისო კინოფესტივალი, მთავარი პრიზი, საუკეთესო მსახიობი კაცისათვის

## რესურსები ინტერნეტში
*

## სქოლიო 
კატეგორია:ქართველი მსახიობები
კატეგორია:დაბადებული 1971
კატეგორია:დაბადებული 23 ივლისი
კატეგორია:ცოცხალი ადამიანები
გიორგი მასხარაშვილი

**გიორგი მასხარაშვილი** (დ. 18 ოქტომბერი, 1977, თბილისი) ―  ქართველი კინოს და ტელევიზიის მსახიობი, რეჟისორი და მხატვარი.

## ბიოგრაფია 
დაიბადა 1977 წელს თბილისში. 2000 წელს დაამთავრა თბილისის სამხატვრო აკადემიის დაზგური გრაფიკის ფაკულტეტი. არის რამდენიმე სრული და მოკლემეტრაჟიანი ფილმის მხატვარი. 2004 წელს დაამთავრა საქართველოს თეატრისა და კინოს სახელმწიფო უნივერსიტეტის კინოსარეჟისორო ფაკულტეტი.
მის კარიერაში ათამდე კინოროლია. მისი პირველი კინოროლი იყო ლევან ზაქარეიშვილის ფილმი თბილისი-თბილისი. გადაღებული აქვს რამდენიმე მოკლემეტრაჟიანი და ერთი სრულმეტრაჟიანი მხატვრული ფილმი — „მესაათე“ (2011). 

## ფილმოგრაფია
### ფილმების დამდგმელი რეჟისორი
*2007: „ბროდვეი—45“
*2011:„მესაათე“ 
### სცენარის ავტორი ფილმებისა
*2007: „ბროდვეი—45“
*2011:„მესაათე“ 
### დამდგმელი ოპერატორი ფილმებისა
*2006:„ამბავი“
*2007: „ბროდვეი—45“
### დამდგმელი მხატვარი ფილმებისა
*2006:„ამბავი“
*2007: „ბროდვეი—45“
*2008: „მედიატორი“ 
*2011:„მესაათე“  
### მემონტაჟე ფილმისა
*2007: „ბროდვეი—45“
### გადაღებულია ფილმებში
*2003: „გუშინ — დღეს“ რეჟ. ნიკოლოზ ბეჟანიშვილი
*2005:„თბილისი-თბილისი“  (დათო) რეჟ. ლევან ზაქარეიშვილი 
*2011: „გული“ რეჟ. ირაკლი ჩხიკვაძე
*2011:„მესაათე“  რეჟ. გიორგი მასხარაშვილი
*2013:„იბრძოლე“ რეჟ. გიორგი მეგრელიშვილი
*2014:   „პატარძლები“   (გოგა) 
## რესურსები ინტერნეტში
*
*
* 
* 60 კითხვა ინტერიერში: გიორგი მასხარაშვილი

## სქოლიო 
კატეგორია:ქართველი მსახიობები
კატეგორია:ქართველი რეჟისორები
კატეგორია:ქართველი მხატვრები
კატეგორია:დაბადებული 1977
კატეგორია:დაბადებული 18 ოქტომბერი
კატეგორია:ცოცხალი ადამიანები
სელმა ერგეჩი

**სელმა ერგეჩი** ( დ. 1 ნოემბერი, 1978, ჰამი, გერმანია) — თურქი-გერმანელი მსახიობი და მოდელი.

## ბიოგრაფია 
სელმა ერგეჩი დაიბადა 1978 წლის 1 ნოემბერს გერმანიაში, ქალაქ ჰამში. სელმა 9 წლიდან ვეგეტარიანელია. მამამისი წარმოშობით თურქია, მუშაობდა ექიმად. დედა გერმანელია. 1983 წელს ოჯახი თურქეთში გადავიდა, ჯერ მერსინში ცხოვრობდნენ, შემდეგ კი ანკარაში. 1989 წელს ოჯახი ისევ გერმანიაში გადავიდა. 1995 წელს სელმამ ჩრდილოეთი რაინ-ვესტფალიის სკოლის დამთავრების შემდეგ, მიიღო საშუალო განათლების დიპლომი. 1995-1996 წლებში სწავლობდა ჰედინგსტონის ოქსფორდის სკოლაში. სტუდენტთა გაცვლის პროგრამის წყალობით 1996-1998 წლებში სწავლობდა საფრანგეთის ქალაქ ლილში. აქედან წამოსვლის შემდეგ, თურქეთში სტამბოლის უნივერსიტეტის სამედიცინო ფაკულტეტზე განაგრძო სწავლა. პარალელურად ის სამედიცინი კლინიკაში მუშაობდა სტაჟიორად. სამედიცინო სტაჟირების დამთავრების შემდეგ გადაიღეს სერიალში „ვაშლის ნახევარი“. სამსახიობო ხელოვნების ამაღლების მიზნით 2003 წლიდან ალი უზუნათაგანთან დაიწყო მეცადინეობა. წარმატებას მან თურქულ-ამერიკულ პროექტის „ქსელი 2.0“ გადაღებისას მიოპოვა. სერიალების გადაღებასთან ერთად, იგი სარეკლამო ბრენდ „Selamlique“-ის სარეკლამო მოდელად მუშაობდა.

2011 წლიდან მის სამსახიობო კარიერაში ახალი ეტაპი იწყება. ის მიიწვიეს სერიალში „დიდებული საუკუნე“, ერთ-ერთ მთავარ როლზე. თავისი არჩევანით მას ჰათიჯე სულთანის როლი მისცეს. ეს საუკეთესო როლი იყო მის სატელევიზიო სერიალების კარიერაში.

საუბრობს ექვს ენაზე (გერმანული, ინგლისური, ფრანგული, ლათინური, თურქული, იტალიური). 2015 წლის 26 სექტემბერს სელმა ცოლად გაჰყვა ბიზნესმენ ჯან ოზს.

## ფილმოგრაფია 
## რესურსები ინტერნეტში 
*
*
* 
* Сельма Эргеч на сайте TurkishtvSeries.ru 

## სქოლიო 
კატეგორია:დაბადებული 1 ნოემბერი
კატეგორია:დაბადებული 1978
კატეგორია:თურქი მსახიობები
კატეგორია:თურქი მოდელები
კატეგორია:გერმანელი მსახიობები
კატეგორია:გერმანელი მოდელები
კატეგორია:ცოცხალი ადამიანები
რობერტ პროსინეჩკი

**რობერტ პროსინეჩკი** ( ; დ. 12 იანვარი, 1969) — ხორვატი საფეხბურთო მწვრთნელი და ყოფილი ფეხბურთელი. პროსინეჩკი იყო დავორ შუკერთან, ზვონიმირ ბობანთან და სხვებთან ერთად 90-იანი წლების  ხორვატიის ლეგენდარული გუნდის წევრი, რომლებმაც 1998 წლის მსოფლიო ჩემპიონატზე გაიბრწყინეს.

საკლუბო კარიერაში უდიდესი წარმატება იყო 1991 წელს ევროპის ჩემპიონთა თასის მოგება ცრვენა ზვეზდას შემადგენლობაში, რის შემდეგაც იგი, ისევე როგორც ამ ლეგენდარული გუნდის სხვა წევრები, ევროპული გრანდების ინტერესის სფეროში აღმოჩნდნენ. პროსინეჩკი  რეალ მადრიდში გადავიდა, სადაც ოთხი სეზონის განმავლობაში თამაშობდა, რის შემდეგაც გუნდი დატოვა და კარიერის მანძილზე მრავალი გუნდის მაისური მოირგო, მათ შორის მადრიდელთა მოსისხლე ბარსელონაც იყო.

## რესურსები ინტერნეტში
*
*Robert Prosinečki interview  at Extra-Football.com
*Robert Prosinečki at the Serbia national football team website
*Robert Prosinečki Portsmouth stats  at Soccerbase.com

კატეგორია:დაბადებული  12 იანვარი
კატეგორია:დაბადებული  1969
კატეგორია:ხორვატი ფეხბურთელები
კატეგორია:იუგოსლავიელი ფეხბურთელები
კატეგორია:ცრვენა ზვეზდას ფეხბურთელები
კატეგორია:მადრიდის რეალის ფეხბურთელები
კატეგორია:რეალ ოვიედოს ფეხბურთელები
კატეგორია:ბარსელონის ფეხბურთელები
კატეგორია:სევილიის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:ცოცხალი ადამიანები
მიკელ არტეტა

**მიკელ არტეტა** (; დ. 26 მარტი, 1982) — ესპანელი მწვრთნელი და ყოფილი ფეხბურთელი, პოზიციით ნახევარმცველი. ამჟამად წვრთნის ლონდონის „არსენალს“, რომლის კაპიტანიც იყო მანამდე. კარიერის უდიდესი ნაწილი გატარებული აქვს პრემიერ ლიგაში, სადაც არსენალში გადასვლამდე ევერტონის ღირსებას იცავდა. ითვლებოდა თავისი დროის ერთ-ერთ საუკეთესო ცენტრალურ ნახევარმცველად.

## საკლუბო კარიერა
არტეტამ კარიერა დაიწყო „ბარსელონა B“-ში, მაგრამ ვერ შეძლო „პირველ შემადგენლობაში გადასვლა, რის შემდეგაც იჯარით გაუშვეს „პარი სენ-ჟერმენში“. 2002 წელს გადავიდა შოტლანდიურ „რეინჯერსში“. კლუბთან ერთად შეძლო სამივე ადგილობრივ შეჯიბრში (შოტლანდიის პრემიერ ლიგა, შოტლანდიის თასი და შოტლანდიის ლიგის თასი) გამარჯვება. 2005 წელს არტეტა „რეალ სოსიედადს“ შეუერთდა, მაგრამ კლუბში ფეხი ვერ მოიკიდა და არენდის წესით გაშვებული იქნა „ევერტონში“. 2005 წლის ივლისში არტეტამ ოფიციალურად გააფორმა კონტრაქტი „ევერტოთან“, სადაც ასპარეზობდა 2011 წლამდე. 2011 წელს იგი გახდა „არსენალის ფეხბურთელი, ხოლო 2014 წელს — კლუბის კაპიტანი. „არსენალთან“ ერთად მოგებული აქვს ინგლისის ასოციაციის თასი ორჯერ და ინგლისის სუპერთასი ორჯერ.

## სანაკრებო კარიერა
მიუხედავად ბრწყინვალე საკლუბო კარიერისა, არტეტა არასოდეს მიუწვევიათ ესპანეთის ეროვნულ ნაკრებში, თუმცა რამდენიმე ათეული მატჩი აქვს ჩატარებული ქვეყნის სხვადასხვა ასაკობრივ ნაკრებებში.

## მიღწევები
### საკლუბო
;პარი სენ-ჟერმენი
*უეფა-ს ინტერტოტოს თასი: 2001

;რეინჯერსი
*შოტლანდიის ჩემპიონშიპი: 2002–03
*შოტლანდიის ლიგის თასი: 2003

;არსენალი
*ინგლისის ასოციაციის თასი: 2013–14, 2014–15
*ინგლისის სუპერთასი: 2014, 2015

### სანაკრებო
;ესპანეთის ახალგაზრდული
*უეფას 16-წლამდელთა ევროპის ჩემპიონატი: 1999
*მერიდიანის თასი: 1999

## რესურსები ინტერნეტში
*
*მიკელ არტეტა — Premier League 
*მიკელ არტეტა — Arsenal F.C. 
*მიკელ არტეტა — Everton F.C. 
*მიკელ არტეტა — Soccerbase Profile
*მიკელ არტეტა — LFP  
*

## სქოლიო
კატეგორია:დაბადებული 26 მარტი
კატეგორია:დაბადებული 1982
კატეგორია:ესპანელი ფეხბურთელები
კატეგორია:ბასკი ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:სეგუნდა დივიზიონი B-ის ფეხბურთელები
კატეგორია:ტერსერა დივიზიონის ფეხბურთელები
კატეგორია:ბარსელონა C-ის ფეხბურთელები
კატეგორია:რეალ სოსიედადის ფეხბურთელები
კატეგორია:პარი სენ-ჟერმენის ფეხბურთელები
კატეგორია:გლაზგოს რეინჯერსის ფეხბურთელები
კატეგორია:ევერტონის ფეხბურთელები
კატეგორია:ლონდონის არსენალის ფეხბურთელები
კატეგორია:შოტლანდიის პრემიერლიგის ფეხბურთელები
კატეგორია:პრემიერ ლიგის ფეხბურთელები
კატეგორია:ლიგა 1-ის ფეხბურთელები
კატეგორია:ცოცხალი ადამიანები
ოსიეკის ზოოპარკი და აკვარიუმი

**ოსიეკის ზოოპარკი და აკვარიუმი** — მდინარე დრავას მარცხენა ნაპირზე მდებარე ზოოპარკი ქალაქ ოსიეკში, ხორვატია. იგი ხორვატიის სამი ზოოპარკიდან, ფართობის მიხედვით ყველაზე დიდია (11 ჰა).
დაარსდა 1955 წელს. ზოოპარკში წარმოდგენილია 100-მდე სახეობის დაახლოებით 650 ცხოველი. ყოველწლიურად, ოსიეკის ზოოპარკს და აკვარიუმს 100 000-მდე სტუმარი ჰყავს. ზოოპარკის დირექტორია — დენის ვედლინი. 

## რესურსები ინტერნეტში
* 
* http://www.osijek031.com/viewtopic.php?p=4748

## სქოლიო
კატეგორია:ხორვატიის ზოოპარკები
პრედრაგ მიატოვიჩი

**პრედრაგ „პეჯა“ მიატოვიჩი** (, ; დ. 19 იანვარი, 1969) — მონტენეგროელი საფეხბურთო მოხელე და ყოფილი ფეხბურთელი.

კარიერის საუკეთესო წლები ესპანეთში, ვალენსიასა და რეალ მადრიდში გაატარა. მიატოვიჩი სამჯერ, 1992, 1993 და 1998 წლებში გახდა სერბეთისა და ჩერნოგორიის საუკეთესო ფეხბურთელი, 1997 წელს კი იგი ქვეყნის საუკეთესო სპორტსმენად დაასახელეს, France Football-ის ოქროს ბურთის გამოკითხვაში კი მეორე ადგილი დაიკავა.

## რესურსები ინტერნეტში
*
*პრედრაგ მიატოვიჩი — სერბეთის ფეხბურთის ფედერაციის საიტი

კატეგორია:მონტენეგროელი ფეხბურთელები
კატეგორია:იუგოსლავიელი ფეხბურთელები
კატეგორია:დაბადებული 19 იანვარი
კატეგორია:დაბადებული 1969
კატეგორია:ბელგრადის პარტიზანის ფეხბურთელები
კატეგორია:ვალენსიის ფეხბურთელები
კატეგორია:მადრიდის რეალის ფეხბურთელები
კატეგორია:ლევანტეს ფეხბურთელები
კატეგორია:უეფა-ს ჩემპიონთა ლიგის გამარჯვებული მოთამაშეები
კატეგორია:ესპანეთის პრიმერა დივიზიონის ფეხბურთელები
კატეგორია:ცოცხალი ადამიანები
პეტრე მშვენიერაძე

**პეტრე მშვენიერაძე** (დ. 24 მარტი, 1929, თბილისი — გ. 3 ივნისი, 2003, მოსკოვი) — ქართველი და საბჭოთა წყალბურთელი. 1952, 1956 და 1960 წლების ზაფხულის ოლიმპიური თამაშების მონაწილე საბჭოთა კავშირის წყალბურთელთა ეროვნული ნაკრების შემადგენლობაში. საბჭოთა კავშირის სპორტის დამსახურებული ოსტატი (1956).

## ბიოგრაფია
1952 წელს მონაწილეობა მიიღო წლის მსოფლიო ზაფხულის ოლიმპიადის წყალბურთის შეჯიბრში რომელშიც საბჭოთა კავშირმა მეშვიდე ადგილი დაიკავა. ითამაშა კონკურსის ფარგლებში გამართულ ცხრავე მატჩში და გაიტანა როგორც მინიმუმ ერთი გოლი (ზუსტი ინფორმაცია დღემდე უცნობია).

ოთხი წლის შემდგომ გამართულ ოლიმპიადაზე მან მოიპოვა ბრინჯაოს მედალი და საბჭოთა გუნდთან ერთად დაიკავა მესამე ადგილი. მონაწილეობა მიიღო ოლიმპიადის ფარგლებში გამართულ შვიდსავე მატჩში.

1960 წელს გამართულ თამაშებზე საბჭოთა კავშირის წყალბურთელთა გუნდი დამარცხდა ფინალში და დაიკავა მეორე ადგილი, პეტრე მშვენიერაძემ კი მოიპოვა ვერცხლის მედალი. ამ ოლიმპიადაზეც მან ითამაშა ყველა (შვიდ) მატჩში და საერთო ჯამში მოწინააღმდეგის კარში გაიტანა 5 გოლი.

მამის სპორტული გზა გააგრძელეს მისმა შვილებმა — ნუგზარმა და გიორგიმ (გამოდიოდნენ რუსეთის სახელით). ნუგზარი მსოფლიოს ჩემპიონატის მეორე პრიზიორი და ევროპის ჩემპიონთა თასის მფლობელია, გიორგი — ოლიმპიური თამაშების, მსოფლიოსა და ევროპის ჩემპიონი, ევროპის ჩემპიონთა თასის მფლობელი.

## პერიოდიკა 
* 

## რესურსები ინტერნეტში
*სპორტსმენის პროფილი

## სქოლიო
კატეგორია:დაბადებული 24 მარტი
კატეგორია:დაბადებული 1929
კატეგორია:გარდაცვლილი 3 ივნისი
კატეგორია:გარდაცვლილი 2003
კატეგორია:თბილისში დაბადებულები
კატეგორია:მოსკოვში გარდაცვლილები
კატეგორია:ქართველი წყალბურთელები
კატეგორია:საბჭოთა კავშირის სპორტის დამსახურებული ოსტატები
კატეგორია:საპატიო ნიშნის ორდენის კავალრები
კატეგორია:ტროეკუროვის სასაფლაოზე დაკრძალულები
გეორგ ჰენრიკ ფონ ვრიგტი

მინიატიურა|გეორგ ჰენრიკ ფონ ვრიგტი

**გეორგ ჰენრიკ ფონ ვრიგტი** (; დ. 14 ივნისი 1916, ჰელსინკი,  ფინეთის დიდი სამთავრო, ავტონომია რუსეთის იმპერიის შემადგენლობაში — გ. 16 ივნისი, 2003, ჰელსინკი) — ფინელი ფილოსოფოსი და ლოგიკოსი. 1968-1970 წლებში — ფინეთის აკადემიის პრეზიდენტი.

## ბიოგრაფია  
დაამთავრა ჰელსინკის უნივერსიტეტი (1937). იქვე დოცენტი 1943 წლიდან. სადოქტორო დისერტაცია „ინდუქციის ლოგიკური პრობლემები“ (1941). 1948 წელს მიწვეულ იქნა კემბრიჯში, სადაც ლუდვიგ ვიტგენშტაინის ხელმძღვანელობით მუშაობდა, გახდა მისი თანამდებობრივი მემკვიდრე. 1951 წლიდან კვლავ ფინეთშია, ჰელსინკის უნივერსიტეტის საპატიო პროფესორი.

ფინეთის მეცნიერებათა აკადემიის ნამდვილი წევრი (1961), 1968-1970 წწ. მისი პრეზიდენტი, აგრეთვე მეცნიერული საზოგადოების პრეზიდენტი. 1975-78 წწ. ფილოსოფიის საერთაშორისო ინსტიტუტის პრეზიდენტი.

ეწეოდა პედაგოგიურ მოღვაწეობას აშშ-სა და ევროპის უნივერსიტეტებში, მრავალი აკადემიისა და მეცნიერული საზოგადოების წევრი, მსოფლიოს მრავალი ქვეყნის უნივერსიტეტების საპატიო დოქტორი. ბრიტანეთის აკადემიის წევრ-კორესპონდენტი (1961).

1986 წელს მიიღო ალექსანდრე ჰუმბოლდტის პრემია და შვედეთის აკადემიის უმაღლესი პრემია, 1993 წელს — სელმა ლაგერლოფის ლიტერატურული პრემია, 1998 წელს კი ტაგ დანიელსონის პრემია.

მრავალი მეცნიერული შრომის ავტორი ფილოსოფისა და ლოგიკის დარგში. აგრეთვე ავტორი სტატიებისა და ესსეების მეცნიერებისა და კულტურის საკითხებზე.

მისი ფილოსოფიური შეხედულებები ყალიბდებოდნენ მურის, ჩ.დ. ბროუდის და ფინელი ფილოსოფოსის ე. კაილის ზეგავლენით, მაგრამ განსაკუთრებით ძლიერი იყო ვიტგენშტაინის გავლენა. ვრიგტი ანალიზური ფილოსოფიის ერთ-ერთი უმნიშვნელოვანესი წარმომადგებელია. მას მჭიდრო კავშირი ჰქონდა ვენის წრესთან. მისი ფილოსოფიური ინტერესები  უპირატესად მოიცავენ მეცნიერების ფილოსოფიას, ეპისტემოლოგიას და არაკლასიკურ ლოგიკებს. იგი იკვლევდა  დროისა და ცვლილებების პრობლემებს, მიზეზობრიობას, დეტერმინიზმსა და ალბათობას, აანალიზებდა დედუქციური მსჯელობების ფორმალიზაციის ხერხებს ადამიანის მოღვაწეობის სხვადასხვა სფეროში და ინდუქციის პრობლემებს. ვრიგტის ლოგიკურ ნაშრომებში მოცემულმა იდეებმა საფუძველი ჩაუყარეს თანამედროვე ლოგიკის მთელ რიგ ახალ განყოფილებებს, რომელთაც არსებითი ფილოსოფიური და გამოყენებითი მნიშვნელობა აქვთ. მათ რიცხვს მიეკუთვნებიან დეონტიური ლოგიკა, რელევანტური ლოგიკა, მოქმედებების ლოგიკა, შეფასებებისა და უპირატესობის მიცემის ლოგიკა, ცვლილების ლოგიკა და ლოგიკა ჭეშმარიტებისა. ვრიგტი არის ავტორი გამოკვლევებისა ანალიზურ და გამოყენებით ლოგიკაში, ესეებისა ლიტერატურის და მწერლების შესახებ, რომელთა შორის არიან ტოლსტოი და დოსტოევსკი, აგრეთვე პოპულარული ფილოსოფიური და მეცნიერული შრომებისა და სტატიებისა, სადაც იგი იცავს ჰუმანისტურ იდეებს დასავლურ კულტურასა და თანამედროვე საზოგადოებაში.

#### ძირითადი ნაწარმოებები 
1986 – Логико-философские исследования. Избранные труды.  (Переводчик: Е. И.  Тарусина, А. С. Карпенко и др. Издательство: «Прогресс», Москва Язык: Русский Количество страниц: 593 (+1 обл.)
2000 – Три мыслителя.

## რესურსები ინტერნეტში 
* Professor G H von Wright
* Georg Hendrik von Wright

კატეგორია:დაბადებული 14 ივნისი
კატეგორია:დაბადებული 1916
კატეგორია:გარდაცვლილი 16 ივნისი
კატეგორია:გარდაცვლილი 2003
კატეგორია:ფინელი ფილოსოფოსები
ჟესეაბა

**ჟესეაბა** () — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 850 მეტრზე. მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ იტაგუარის შემადგენლობაში.

2010 წლის მონაცემებით, მოსახლეობა 5 395 ადამიანს შეადგენდა, მოსახლეობის სიმჭიდროვე 22.84 კმ²-ზე. ფართობი 236 250 კმ²-ია.

## იხილეთ აგრეთვე
* მინას-ჟერაისი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები*

კატეგორია:მინას-ჟერაისის შტატის მუნიციპალიტეტები
ბურჩინ თერზიოღლუ

**ბურჩინ თერზიოღლუ** (დ. 9 მარტი 1980, სტამბოლი, თურქეთი) — თურქი მსახიობი.

## ბიოგრაფია 
დაიბადა 1980 წლის 9 მარტს სტამბოლში. სამსახიობო განათლება მიიღო „მუჟდათ გეზენის სახელობის ცენტრში“. სამსახიობო კარიერა ადრეულ ასაკში დაიწყო, გადაიღეს ფილმებში: „ბოსმა არ გაიგოს“ (თურქ. „Patron Duymasın“) და „შიშველი მოქალაქე" (თურქ. „Çıplak Vatandaş“). 1997 წელს გადაიღეს ალი გუვენის მუსიკალურ კლიპში „მგზავრი“ (თურქ. „Yolcu“).

ბურჩინ თერზიოღლუს ოჯახს დიდი კაპიტალი აქვს დაბანდებული სხვადასხვა ტელეკომპანიებში, აქვთ სარესტორნო ბიზნესი, ავითარებენ ბიზნესს ევროპის სხვადასხვა ქვეყანაში. ოჯახს აქვს საკუთარი კინოსტუდია და ხმის ჩამწერი სტუდიები.

## პირადი ცხოვრება 
2008 წლის 20 ივნისს ბურჩინი და ცნობილი თურქი მსახიობი მურათ ილდირიმი დაქორწინდნენ, თუმცა 2014 წლის 30 ივნისს მათი თანაცხოვრება განქორწინებით დასრულდა. დღეისთვის ილქერ ქალელის ხვდება, რომელიც ბურჩინთან ერთად სერიალ „ფოირაზ ქარაელში“ მთავარ როლს თამაშობს.

## ფილმოგრაფია 
;ფილმები

;სერიალები

## რესურსები ინტერნეტში 
*

;სოციალურ ქსელებში
*
*

## სქოლიო 
კატეგორია:დაბადებული 9 მარტი
კატეგორია:დაბადებული 1980
კატეგორია:თურქი მსახიობები
კატეგორია:ცოცხალი ადამიანები
არაბეთი (მოთხრობა)

**არაბეთი** () — ჯეიმზ ჯოისის მოთხრობა, რომელიც გამოქვეყნდა 1914 წელს გამოცემულ მოთხრობათა კრებულში დუბლინელები.

## მოკლე აღწერა 
დასაწყისიდანვე მკითხველისთვის აშკარა ხდება ნორთ რიჩმონდ სტრიტის მოსახლეობის ერთფეროვანი ცხოვრება. მხოლოდ ბიჭის ფანტაზია აფერადებს მოსაწყენ რუტინას. ბიჭი, ამბავში მოგვითხრობს ერთ-ეღტი ბავშვებისთვის ყველაზე საყვარელი ქუჩის შესახებ, თუმცა მოთხრობაში ყურადღება გამახვილებულია ბიძაზე და მანგანის დაზე.
 
ერთ ბნელ, წვიმაინ დილას ბიჭი იმ ოთახში შედის სადაც მღვდელი გარდაიცვალა. ოთახში ჩამი—ჩუმი არ ისმოდა და ბიჭს გაუჩნდა სურვილი ყველა სურვილისგან გათავისუფლებულიყო, მან ხელისგულები ერთმანეთს გადააჭდო ისე ძლიერად, რომ აუცახცახდა და თავისდაუნებურად წაიჩურჩულა „ო, სიყვარულო, სიყვარულო.“ სცენის კულმინაციაა, როდესაც ბიჭს მოულოდნელად გამოელაპარაკება მანგანის და. ბიჭი თავიდან დაბნეულია, და არ იცის რა უპასუხოს. მას არც ის ახსოვს რა უპასუხა კითხვაზე, მიდიოდა თუ არა „არაბეთის“ ბაზრობაზე, მას შემდეგ კი რაც შეიტყო რომ გოგო არ მიდიოდა ბიჭი ზრდილობიანად დაჰპირდა, რომ ბაზრობაზე მისთვის რამეს იყიდდა.

ბიჭი მოუთმენლად ელოდა არაბეთის ბაზრობაზე წასვლას და სხვაზე ვერაფერზე ახდენდა კონცენტრაციას. ბაზრობის დღეს, ბიძამისი ჩვეულზე გვიან დაბრუნდა სამსახურიდან ბიჭი კი მას უცდიდა, რომ მისგან წასვლის ნებართვა ეთხოვა.
არაბეთის ბაზრობა, სულაც არ აღმოჩნდა ისეთი როგორიც ბიჭს წარმოედგინა. ბევრი დახლი დაკეტილიც დახვდა და ერთადერთი ხმა, რომელიც ისმოდა,  იყო ხურდების ჩხრიალის ხმა, მაშინ როცა თავის ფულს ითვლიდა კაცი. გამყიდველი ქალიც გამოელაპარაკა მას, როგორც პოტენციურ მყიდველს. ბიჭი კი სრულიად მარტო იყო არაბეთის ბაზრობაზე, მისი წარმოდგენა ამ ადგილზე სრულიად განადგურებული იყო, ისევე როგორც მანგანის დაზე და საერთოდ სიყვარულზე.

## თემები 
„არაბეთი“  მრავალ თემას აერთიანებს:
*მოწიფულობის ასაკი
*გატეხილი პირობა
*ცხოვრებაში სიღარიბისადმი შინაგანი წინააღმდეგობა (როგორც გონებრივი ისე ფიზიკური)
*გაიდიალების შედეგები 
*კათოლიკური ეკლესიის გავლენა დუბლინზე, პატარა ქალაქზე, სადაც სურვილები და გრძნობები უზნეობად ითვლება.
*ტკივილი, რომელსაც მოულოდნელი სიყვარული იწვევს.
*დეპრესია

## რომანტიკული ელემენტები 
„არაბეთი“ მოიცავს უამრავ თემას, ძირითადად ჯოისისთვის და კონკრეტულად კი დუბლინელებისთვის დამახასიათებელ უამრავ ელემენტს. ისევე როგორც სხვა მოთხრობებში კრებულილდან, „არაბეთის“ გმირიც მოგზაურობს, თუმცა მისი მოგზაურება უნაყოფოა და ამბის ბოლოს იმ ადგილს უბრუნდება საიდანაც დაიწყო. ევილინი ერთ-ერთი მსგავსი მოთხრობაა დუბლინელებში, სადაც მთავარ გმირს მსგავსი თავგადასავალი აქვს. მთავარი გმირი, ბიჭი, ცხოვრობს დეიდასთან და ბიძასთან ერთად. ბიძა შეიძლება ითქვას, რომ წარმოადგენს თავად ჯეიმზ ჯოისის მამის პროტოტიპს. იმ ზიზღით კი რომელსაც ბიძის მიმართ გამოხატავს მთხრობელი, ავტორი გვიჩვენებს თავის ზიზღს მამის მიმართ და ზოგადად  „კარგი“ მშობლების ნაკლებობას.

## ეკრანიზაცია 
1999 წელს, რეჟისორმა დენის კორტნიმ გადაიღო მოკლე სატელევიზიო ფილმი „არაბეთი“, სადაც თამაშობდა ჯოჟეფ ბერმანი.

## რესურსები ინტერნეტში 
* სრული ტექსტი

## სქოლიო 
კატეგორია:ჯეიმზ ჯოისის ნაწარმოებები
Grimes

**კლერ ელის ბუშე** (ინგლ. *Claire Elise Boucher*; დ. 17 მარტი, 1988), ცნობილი სასცენო სახელით **Grimes**, — კანადელი მომღერალი, სიმღერების ავტორი, პროდიუსერი და მუსიკალური რეჟისორი. დაიბადა და გაიზარდა ვანკუვერში. მაკგილის უნივერსიტეტში, მონრეალში, სწავლისას გამოჩნდა პირველად ანდერგრაუნდული მუსიკის სცენაზე და დაიწყო საკუთარი ექსპერიმენტული მუსიკის ჩაწერა.

ბუშემ გამოსცა სტუდიური ალბომები *Geidi Primes* და *Halfaxa* 2010 წელს, ლეიბლზე Arbutus Records, და გააფორმა კონტრაქტი 4AD-თან 2011 წელს. მესამე სტიდურმა ალბომმა *Visions* და მისმა სინგლებმა, „Genesis“ და „Oblivion“, ფართო კრიტიკული აღიარება მიიღეს; *The New York Times*-მა მას „წლის ერთ–ერთ ყველაზე შთამბეჭდავი ალბომი“ უწოდა, იყო ნომინირებული Polaris Music Prize–ზე და მიიღოს ჯუნოს ჯილდო წლის ელექტრონული ალბომისთვის. მისი მეოთხე სტუდიური ალბომი *Art Angels* გამოვიდა 2015 წელს და გახდა მისი ყველაზე წარმატებული პროექტი აშშ–ში.

კრიტიკოსები და ჟურნალისტები Grimes-ის მუსიკაში აღნიშნავენ როგორც ვოკალური ელემენტების ატიპურ კომბინაციას, ისე გავლენის ფართო სპექტრს, დაწყებული ელექტრონიკიდან პოპამდე, ჰიპ–ჰოპამდე, R&B-მდე და შუასაუკუნეების მუსიკამდეც კი. 2013 წელს Grimes დაჯილდოვდა Webby Award-ზე წლის შემსრულებლისთვის.

## დისკოგრაფია
**Geidi Primes* (2010)
**Halfaxa* (2010)
**Visions* (2012)
**Art Angels* (2015)
**Miss Anthropocene* (2020)

## ჯილდოები და ნომინაციები
## რესურსები ინტერნეტში
* 

## სქოლიო
კატეგორია:დაბადებული 17 მარტი
კატეგორია:დაბადებული 1988
კატეგორია:კანადელი მომღერლები
კატეგორია:ელექტრონული მუსიკოსები
კატეგორია:ჯუნოს ჯილდოს მფლობელები
კატეგორია:ფემინისტი მუსიკოსები
კატეგორია:სინთპოპის მომღერლები
კატეგორია:4AD-ის შემსრულებლები
კატეგორია:კანადელი მუსიკოსები
კატეგორია:კანადელი ფემინისტები
კატეგორია:ცოცხალი ადამიანები
Jamie xx

**ჯეიმი სმითი** ( '** , ცნობილი სასცენო სახელით **Jamie xx'*; დ. 28 ოქტომბერი, 1988) — ინგლისელი მუსიკალური პროდიუსერი, რემიქსების ავტორი და DJ, ცნობილია როგორც სოლო კარიერით, ისე ინდი–პოპ ჯგუფ The xx-ში მონაწილეობით. 2016 წლის გრემის დაჯილდოვებაზე იყო ნომინირებული კატეგორიაში საუკეთესო საცეკვაო/ელექტრონული ალბომი მისი ალბომისთვის *In Colour''.

## დისკოგრაფია
### სტუდიური ალბომები
### სინგლები
### სხვა ჩანაწერები
### რემიქსები
## სქოლიო
კატეგორია:ინგლისელი მუსიკალური პროდიუსერები
კატეგორია:დაბადებული 28 ოქტომბერი
კატეგორია:დაბადებული 1988
კატეგორია:XL Recordings-ის შემსრულებლები
კატეგორია:ცოცხალი ადამიანები
კატეგორია:ლონდონში დაბადებულები
ადრიან მუტუ

**ადრიან მუტუ** ( ; დ. 8 იანვარი, 1979) — რუმინელი ფეხბურთის თავდამსხმელი. კარიერა გაატარა იტალიის და ევროპის წამყვან კლუბებში, განსაკუთრებით დიდი ხანი გამოდიოდა საფეხბურთო კლუბ ფიორენტინაში. კარიერის განმავლობაში ის ორჯერ იყო ფეხბურთიდან დისკვალიფიცირებული ნარკოტიკების გამოყენების გამო, მიუხედავად ამისა ის თავის თანამედროვეობის ერთ-ერთ საუკეთესო თავდამსხმელად იყო აღიარებული.

მუტუ რუმინეთის ნაკრების ყველა დროის საუკეთესო ბომბარდირია 35 გოლით, გეორგე ჰაჯისთან ერთად. მუტუმ ეს გოლები 77 მატჩში გაიტანა, რაც ყველაზე მაღალი შედეგიანობაა ნაკრების ისტორიაში.

## რესურსები ინტერნეტში
*
*
*
*ESPN Profile 

კატეგორია:რუმინელი ფეხბურთელები
კატეგორია:დაბადებული 8 იანვარი
კატეგორია:დაბადებული 1979
კატეგორია:ბუქარესტის დინამოს ფეხბურთელები
კატეგორია:მილანის ინტერის ფეხბურთელები
კატეგორია:ელას ვერონის ფეხბურთელები
კატეგორია:პარმის ფეხბურთელები
კატეგორია:ჩელსის ფეხბურთელები
კატეგორია:იუვენტუსის ფეხბურთელები
კატეგორია:აიაჩოს ფეხბურთელები
კატეგორია:პრემიერ ლიგის ფეხბურთელები
კატეგორია:ლიგა 1-ის ფეხბურთელები
კატეგორია:ცოცხალი ადამიანები
ველიკი-პრესლავის თემი

**ველიკი-პრესლავის თემი** () — თემი ჩრდილო-აღმოსავლეთ ბულგარეთში. შედის შუმენის ოლქში. თემის მოსახლეობაა 14 850 ადამიანი, ხოლო ფართობი შეადგენს 277.63 კმ²-ს. მოიცავს 12 დასახლებულ პუნქტს. ადმინისტრაციული ცენტრია ქალაქი ველიკი-პრესლავი.

## იხილეთ აგრეთვე
* შუმენის ოლქი
* ბულგარეთის ადმინისტრაციული დაყოფა

## რესურსები ინტერნეტში
*ოფიციალური საიტი

კატეგორია:შუმენის ოლქის თემები
კატეგორია:ბულგარეთის თემები
Mazzy Star

**Mazzy Star** — ამერიკული ალტერნატიული როკ-ჯგუფი ჩამოყალიბებული სანტა მონიკაში, კალიფორნია, 1989 წელს ჯგუფ Opal-ის წევრების, გიტარისტ დევიდ რობაკის და ბასისტ კენდრა სმითის მიერ. რობაკის მეგობარი ჰოუპ სანდოვალი გახდა ჯგუფის ვოკალისტი, როდესაც სმითმა დატოვა კოლექტივი.

Mazzy Star ყველაზე მეტად ცნობილია სიმღერით „Fade Into You“, რომელმაც მოუტანა გარკვეული წარმატება 1990–იანების შუა წლებში და იყო ჯგუფის ყველაზე ცნობილი მეინსტრიმული ჰიტი, ფართოდ გავრცელდა ტელევიზიის — MTV, VH1 — და რადიოს საშუალებით. რობაკი და სანდოვალი წარმოადგენენ ჯგუფის შემოქმედებით ცენტრს, სანდოვალი როგორც ლირიკოსი, ხოლო რობაკი როგორც ჯგუფის მასალის უმრავლესობის კომპოზიტორი.

ჯგუფის უახლესი სტუდიური ალბომი, *Seasons of Your Day*, გამოვიდა 2013 წელს.

## დისკოგრაფია
* *She Hangs Brightly* (1990)
* *So Tonight That I Might See* (1993)
* *Among My Swan* (1996)
* *Seasons of Your Day* (2013)

## რესურსები ინტერნეტში
* 
* Mazzy Star ოფიციალური ვებ-მაღაზია 

## სქოლიო
კატეგორია:ამერიკული ალტერნატიული როკ-ჯგუფები
კატეგორია:დრიმ–პოპ ჯგუფები
კატეგორია:ნეო-ფსიქოდელიური ჯგუფები
კატეგორია:შუგეიზინგ ჯგუფები
კატეგორია:Capitol Records-ის შემსრულებლები
კატეგორია:1989 წელს ჩამოყალიბებული ჯგუფები